Роол ахир букIана. хьиндалазул цогидал росабалъго гIадин, игьелдерил ахакьги тIагIамал пихъал рарщун сверухълъиялда нигIматазул махI бахъун букIана. цIад щенезе хIадурлъараб бакъанил гIужалда Игьалие ячIана магIарухъа лъабго чIужугIадан. Гьез цебе къотIун бугоан хIама, цоялъ хадуб цIан бугоан нодо бакьулъ хъахIаб тIанкIги бугеб, кабаб багIараб чу. Гьел руччаби гьалбадерил бакIалде рештIине сверун дагьаб заман иналдего, годекIанире щвана Ражабги МахIмудги.